മൈസൂരു കൂട്ട ബലാത്സംഗ കേസ്: പ്രതികളെ പെണ്കുട്ടി തിരിച്ചറിഞ്ഞു ഇന്ന് തെളിവെടുപ്പ് നടത്തും ഒളിവില് പോയ ഒരാള്ക്കായി തിരച്ചില് തുടരുന്നു മൈസൂരു: ചാമുണ്ഡി ഹില്സില് വച്ച് വിദ്യാര്ത്ഥിനി കൂട്ടബലാത്സംഗത്തിന് ഇരയായ കേസില് അറസ്റ്റിലായവരെ ഇന്ന് സംഭവസ്ഥലത്തെത്തിച്ച് തെളിവെടുപ്പ് നടത്തും. പ്രായപൂര്ത്തിയാകാത്ത ഒരാളടക്കം അഞ്ച് തമിഴ്നാട് സ്വദേശികളാണ് കേസില് അറസ്റ്റിലായത്. അതേസമയം, ഒളിവില് പോയ തിരുപ്പൂര് സ്വദേശിക്കായി തെരച്ചില് തുടരുകയാണ്. ചികിത്സയിലുള്ള പെണ്കുട്ടിയുടെ ആരോഗ്യനില മെച്ചപ്പെടുന്നുണ്ടെന്ന് ആശുപത്രി അധികൃതര് അറിയിച്ചു. പിടിയിലാവരെ പെണ്കുട്ടി തിരിച്ചറിഞ്ഞു. സംഭവത്തില് പങ്കില്ലെന്ന് വ്യക്തമായതോടെ മൂന്ന് മലയാളി വിദ്യാര്ത്ഥികളെ ചോദ്യംചെയ്ത ശേഷം വിട്ടയച്ചിരുന്നു.കഴിഞ്ഞ ആഴ്ചയാണ് മൈസൂര് ചാമുണ്ഡിയില് എംബിഎ വിദ്യാര്ത്ഥിനി കൂട്ട ബലാത്സംഗത്തിനിരയായത്. സുഹൃത്തിനെ അടിച്ചുവീഴ്ത്തിയ സംഘം യുവതിയെ കുറ്റിക്കാട്ടിലേക്ക് വലിച്ചിഴച്ച് കൊണ്ടുപോയി ക്രൂരമായി പീഡിപ്പിക്കുകയായി. പീഡന ദൃശ്യങ്ങള് ഫോണില് ചിത്രീകരിച്ച് ഭീഷണിപ്പെടുത്തി പണം തട്ടാനും ശ്രമിച്ചു. ആറ് പേരാണ് കേസിലെ പ്രതികള്.